
Gan ganolbwyntio ar astudiaeth achos, lluniwch ymateb i gynulleidfa broffesiynol sydd yn nodi ac yn gwerthuso’n feirniadol y camau dysgu ac addysgu nesaf ar gyfer y dysgwr unigol.
Amcanion yr aseiniad yma yw dadansoddi a gwerthuso yn feirniadol lenyddiaeth amrywiol sydd wrth wraidd damcaniaethau datblygiad plant a gwneud hyn yng nghydestun dysgwyr dychmygol. Yn yr aseiniad yma trafodir disgybl dychmygol sydd â diagnosis o ‘Anhwylder Sbectrwm Awtistig’ a roddir y ffig enw ‘Sam’ iddo. Mae corff helaeth o lenyddwyr yn cytuno ar ddiffiniad tebyg iawn o ddatblygiad plant. Honna Dewis Cymru (2018) bod datblygiad plant yn cael ei fesur wrth weld cynnydd mewn agweddau gwahanol sef datblygiad ‘gwybyddol, emosiynol, corfforol cymdeithasol ac addysgol’. Cytuna Siencyn (2008) bod datblygiad plant yn cynnwys gweld cynnydd mewn agweddau gwahanol a gwelir rhestr debyg. Mae Kennan, Evans a Crowley (2016) yn cytuno gyda’r meddylfryd yma ond yn cydnabod bod rhai seicolegwyr yn credu bod datblygiad plant ond yn cynnwys agweddau y gellir ei weld megis ymddygiad neu sgil. Dyma’r agweddau y gellir ei fesur ac sydd yn creu data meintiol. Ond dengys Jennings a James (2017) bod datblygiad plant yn mynd yn ehangach na’r corfforol, addysgol a’r agweddau mesuradwy clir ond yn hytrach bod datblygiad yn cynnwys y cynnydd gwybyddol sydd yn cynnwys agweddau megis datblygiad cymdeithasol ac emosiynol. Mae’r meddylfryd yma yn un a gefnogwyd gan ddamcanwyr megis Maslow (1943) sy’n honni bod hierarchaeth lle mae gofyn bod pob haen wedi ei bodloni cyn gellir symud ymlaen. Mae Maslow yn awgrymu bod anghenion seicolegol gyda bodau dynol sydd angen ei bodloni er mwyn i blentyn gallu datblygu. Mae anghenion seicolegol yn cynnwys agweddau megis cariad, ffrindiau a theimlad o berthyn. Nododd Estyn (2016) y pwysigrwydd o gefnogi datblygiad disgyblion ym mhob agwedd o fywyd gan fod gwerthfawrogiad o les a datblygiad emosiynol yn cael effaith cadarnhaol ar ddatblygiad addysgol.
Gwelir yn yr aseiniad yma drafodaeth feirniadol o’r hyn sydd yn effeithio ar les a datblygiad disgyblion. Mae Hopwood a Defis (2017) yn nodi tri phrif ddylanwad ar ddatblygiad plant sef yr amgylchedd, genynnau ac iechyd. Mae genynnau ac iechyd yn cynnwys ffactorau megis afiechydon, ffitrwydd ac iechyd. Mae’r amgylchedd yn cynnwys yr ardal leol, y cartref a’r diwylliant lleol. Mae’r tri agwedd yma yn cysylltu gyda damcaniaeth Brofenbrenner (19790) sydd yn credu yn gryf fod yr amgylchedd ehangach yn cael effaith dylanwadol ar ddatblygiad a chynnydd. Mae hyn hefyd yn cael ei adlewyrchu yn y cwricwlwm newydd i Gymru a fydd yn statudol o 2022. Mae’r cwricwlwm yn rhoi pwyslais ar amgylcheddau cadarnhaol ar effaith mae pobl flaenllaw ym mywyd y plentyn megis rhieni a gofalwyr yn cael ar gynnydd y plentyn. Awgryma Donaldson (2015) bod rhanddeiliad niferus yn chwarae rôl yn fywyd y plentyn. 
Mae’r meddylfryd o gefnogi datblygiad mewn amrywiaeth o agweddau gwahanol yn cael ei drafod yng nghydestun datblygiad Sam. Mae’r aseiniad ar ymyrraeth a roddir ar waith yn canolbwyntio ar fodloni anghenion Sam trwy ddatblygu ei allu yn holistaidd. Mae dysgu holistaidd yn rhan o egwyddorion y cyfnod sylfaen. Mae Fframwaith y Cyfnod Sylfaen (2015) yn cyflwyno’r cwricwlwm mewn meysydd dysgu ac yn rhoi pwyslais ar ddysgu trawsgwricwlaidd sydd yn cael ei gyflwyno o fewn themâu. Awgryma hyn bod plant yn gyd-ddibynnol ar yr holl agweddau er mwyn gwneud cynnydd a bod plentyn ddim yn datblygu mewn un agwedd yn ynysig. Mae dysgu holistaidd yn annog dysgu gydol oes sy’n cael ei adlewyrchu yn y cwricwlwm newydd i Gymru 2022 lle mae dysgu gydol oes yn un o’r pedwar dibenion. Honna Drew (2020) bod dysgu holistaidd ddim yn cael ei weld tu hwnt i’r blynyddoedd cynnar mewn arfer presennol ond mae’n gyfnod cyffrous i Gymru ac mi fydd y cwricwlwm newydd i Gymru 2022 yn gosod chwe maes dysgu a phrofiad hyd at flwyddyn naw. Trafodir yr ymyrraeth ‘Storiâu Cymdeithasol’ (1991) sy’n ffocysu ar ddatblygiad y plentyn yn gyfannol gan gofio'r effaith mae datblygiad emosiynol a chymdeithasol yn ei gael ar anghenion unigolyn ac awtistiaeth.
Mae Sam yn ddisgybl blwyddyn dau sydd â diagnosis o ‘Anhwylder Sbectrwm Awtistiaeth’. Mae’n gyflwr gydol oes a chyfeiri ato fel y cyflwr ‘anabledd cudd’ gan fod yn gallu fod yn anodd yw adnabod. Dywed Ferguson (2020) bod Kanner wedi disgrifio awtistiaeth gynnar yn 1943 wedi iddo fod yn arsylwi un ar ddeg o blant oedd ddim yn ymateb yn y ffordd arferol i sefyllfaoedd cymdeithasol. Cyflwynodd Kanner (1943) y term ‘refrigerator mother’ sy’n awgrymu bod diffyg cyswllt, chariad neu deimlad o berthyn tuag at blant gan ei rhieni yn achosi awtistiaeth. . Ers hyn mae corff sylweddol o dystiolaeth yn anghytuno yn gryf gyda’r meddylfryd yma. Mae Fletcher-Watson a Happe (2019) yn anghytuno gyda’r farn yma ond yn cydnabod er hyn bod gan rieni rôl allweddol i’w chwarae yn y broses o gefnogi. Credir hyn oherwydd bod rhieni a gofalwyr yn chwarae rhan flaenllaw yn fywyd y plentyn. Mae’r meddylfryd yma yn cael ei gefnogi gan fodel Brofenbrenner sydd yn credu bod rhieni a gwarchodwr yn rhan o’r amgylchedd allweddol o gwmpas y plentyn. Esbonia Francessca a Routledge (2019) bod llwyddiannau disgyblion ddim yn cael ei chyfyngu gan awtistiaeth ond bod rôl gan oedolion allweddol o gwmpas y plentyn i weithredu camau i gefnogi a sicrhau datblygiad.
Bydd gan blant ac awtistiaeth a’i theuluoedd nifer o weithwyr proffesiynol yn ei gefnogi nhw er mwyn sicrhau'r canlyniadau gorau. Mae’r tîm yn gallu cynnwys therapydd iaith a lleferydd, therapydd galwedigaethol, ffisiotherapydd a therapydd cerddoriaeth a chwarae. Mae’r unigolion hyn yn cynnig arbenigedd er mwyn gweithredu strategaethau i fynd i’r afael ac anghenion personol. Dywed Ryder (2013) er mwyn i blentyn awtistig i lwyddo mae angen sicrhau bod cyfleoedd yn y cwricwlwm i ddatblygu sgiliau. Mae hyn yn gyfrifoldeb ar Lywodraeth Cymru ac yn rhywbeth maen nhw’n rhoi ar waith yn y cwricwlwm newydd i Gymru yn 2022. Mae’r maes dysgu a phrofiad penodol, ‘Iechyd a Lles’ yn ceisio mynd i’r afael a datblygiad lles, sgiliau cymdeithasol ac emosiynol disgyblion. Mae Llywodraeth Cymru (2010) yn cydnabod bod yr holl aelodau staff sydd yn cydweithio gyda disgyblion yn cynnig gwybodaeth werthfawr i arbenigwyr. Mae casglu gwybodaeth ar anghenion y plentyn yn caniatáu i arbenigwyr gynhyrchu ymyrraeth sydd yn cael yr effaith mwyaf cadarnhaol. Er hyn nid cyfrifoldeb yr ysgol, gweithwyr arbenigol a Llywodraeth Cymru yn unig yw cefnogi’r plentyn. Dywed Llywodraeth Cymru (2010) bod angen cyd weithrediad rhwng yr holl rhanddeiliaid sydd yn chwarae rôl ym mywyd y plentyn a bod cyswllt rheolaidd a theulu unigolion sydd ag awtistiaeth o fudd i’r holl rhanddeiliaid er mwyn rhannu gwybodaeth a chynllunio. Gan fod awtistiaeth yn gyflwr ar sbectrwm mae gan bob plentyn anghenion amrywiol a phersonol felly mae casglu gwybodaeth yn hanfodol ar gyfer teilwra cefnogaeth. Cefnoga Donaldson (2015) bod angen cyswllt rhwng yr ysgol a rhieni er mwyn sicrhau'r canlyniadau gorau ar gyfer disgyblion yn enwedig wrth ystyried lles disgyblion.
Honna Ryder (2013) bod plant sydd yn derbyn diagnosis o awtistiaeth yn dangos anawsterau mewn sgiliau cymdeithasol, iaith a chyfathrebu, meddwl ac ymddygiad. Gelwir hyn yn driad o amhariaethau. Mae anawsterau cymdeithasol yn gallu cynnwys agweddau megis anawsterau ffurfio perthnasau gydag eraill, cyfathrebu yn addas ac ymddwyn yn wahanol i’r hyn mae disgyblion eraill yn ei wneud. Mae Sam yn gweld yr agweddau allweddol yma yn heriol ac yn ymateb yn negyddol i newidiadau i’r arfer arferol a gweld hi’n anodd deall agweddau cymeriad pobl eraill. Er hyn cydnabyddaf nifer fawr o lenyddiaeth fod agweddau arall i gymeriad disgybl sydd â diagnosis o awtistiaeth. Mae Cymdeithas Genedlaethol Awtistiaeth Cymru (n.d) yn cydnabod bod agweddau megis sensitifrwydd synhwyraidd a sain a hefyd diddordebau dwfn mewn meysydd penodol. Mae’r Psychology Network (n.d) yn awgrymu yn hytrach nag y model triawd y dylwn fod yn edrych ar ddull seiliedig ar gryfder a elwir, ‘y triawd o gryfderau’. Mae’r model yma yn awgrymu edrych ar yr ochor gadarnhaol ei gymeriad sydd yn cynnwys peidio dangos rhagfarn, fanwl gywirdeb a dilysrwydd. Rhaid nodi fod unigolion sydd ar y sbectrwm awtistig yn dangos cryfderau yn ogystal â gwendidau a bod y cryfderau yn rhai nodweddiadol a blaenllaw hefyd.
Un agwedd gadarnhaol o ddiagnosis awtistiaeth Sam, ydy ei gallu i ganolbwyntio yn arbennig ar dasgau mathemategol neu waith ar drenau gan fod hyn yn faes o ddiddordeb mawr iddo. Mae’r theori cydlyniant canolog yn esbonio bod y gallu i ganolbwyntio a ffocysu yn fanwl ar bethau gwahanol yn agwedd o awtistiaeth. Mae Sam yn dda iawn am ddatrys problemau mathemategol ond mae’n gweld tasgau rhifedd sydd wedi ei osod mewn cyd-destun yn llawr yn fwy anodd gan fod angen darllen a deall llythrennedd. Tra bod y theori cydlyniant canolog yn esbonio’r gallu i ganolbwyntio yn ddwys ar rywbeth, ar yr ochor arall mae’r theori gweithredu weithredol yn esbonio bod plant fel Sam yn gweld rheoli ymddygiad yn anodd iawn. Fel arfer mae Sam yn gallu rhoi ei feddwl ar waith a chanolbwyntio ar bynciau o ddiddordeb iddo megis gwaith ond yn aml yn gweiddi neu yn ymddwyn yn wael mewn ymateb i ddigwyddiadau sydd yn wahanol i’r arfer. Nid oes gan Sam yr un rheolaeth dros ei ymddygiad ac oes dros ei allu i ganolbwyntio yn ddwys ar dasg. Mae theori gweithrediad gweithredol hefyd yn esbonio’r anawsterau mae disgyblion yn ei gael i feddwl yn annibynnol a delio gyda sefyllfaoedd newydd. Mae Autism Speaks (n.d) yn trafod yr heriau i drefnu, cynllunio, talu sylw ac ymateb mewn ffordd dderbyniol.
	Mae unigolion fel Sam yn gallu gweld hi’n anodd deall beth mae eraill yn meddwl, bwriadu gwneud a chredu. Mae gallu gwneud y pethau yma yn cael ei alw yn theori y meddwl. Cydnabyddaf SimplyPsychology (2020) bod agweddau y theori yn cael ei ddatblygu o fewn ysgolion. Mae’r cyfnod sylfaen yn datblygu’r sgiliau i werthfawrogi meddwl, i ddeall bwriadau neu gredoau pobl eraill a hefyd i werthfawrogi teimladau eraill drwy weithgareddau megis chwarae rôl. Dywed scottishautism (n.d) bod disgyblion ac awtistiaeth yn dangos rhwystredigaeth os oes rhywbeth yn ei phoeni. Os nad yw’r broblem neu’r achos yn cael ei chydnabod a’i delio gyda mae problemau eraill yn gallu datblygu. Mae plant yn datblygu theori y meddwl wrth ryngweithio yn gymdeithasol gydag eraill. Yn y fframwaith y Cyfnod Sylfaen (2015) mae disgyblion yn datblygu yn gymdeithasol yn y ‘Maes Dysgu Personol a Chymdeithasol, Lles ac Amrywiaeth Diwylliannol’. Mae'r rhai sydd ar y sbectrwm awtistig angen cymorth ychwanegol gan amlaf i ddatblygu ei sgiliau o theori y meddwl gan ei bod yn gweld hi’n anodd cyrraedd nod y fframwaith i “ffurfio perthnasoedd a theimlo’n ddigon hyderus i gyd-chwarae a chydweithio ag eraill” (Fframwaith y Cyfnod Sylfaen: 10). Er mwyn iddyn nhw lwyddo yn yr agwedd yma mae angen ymyrraeth neu strategaeth i gefnogi ei datblygiad.
	Amlyga Cohen (2009) bod diffyg datblygiad y theori y meddwl yn golygu bod plant awtistig yn arddangos yr hyn a elwir yn ‘mindblindness’. Mae’r meddylfryd yn awgrymu bod plant ar y sbectrwm awtistiaeth yn gweld ymddygiad yn ddryslyd ac weithiau yn fygythiol. Cydnabydda’r theori'r agweddau o ddatblygiad cymdeithasol megis creu perthnasau iach neu gydweithio ac eraill sydd yn anodd i ddisgyblion awtistig. Ond ar y llaw arall nid yw’r theori yn adnabod yr agweddau o ddatblygiad emosiynol mae disgyblion ar y sbectrwm yn gweld yn anodd wrth ddatblygu yn gymdeithasol sef y datblygiad o empathi.  Mae empathi yn sgil a welir ar Fframwaith y Cyfnod Sylfaen (2015) ac felly yn gyfrifoldeb ar athrawon i’w ddatblygu.  
	Mae’r theori o empathi yn esbonio’r oedi a diffygion wrth ddatblygu’r sgil i ystyried emosiynau personol a bobl eraill. Mae’r theori yn datblygu ar yr hyn a amlygir gan ‘mindbliness’ ond yn ychwanegu bod dangos empathi yn agwedd allweddol yn y broses o ddatblygu yn gymdeithasol yn ogystal ag yn emosiynol. Dywed Cohen (2009) bod empathi yn datblygu ar y cyd gyda sgiliau cymdeithasol a chyfathrebu wrth i blant cael y cyfle i ymarfer y sgiliau. Mae hwn yn cysylltu gyda’r meddylfryd o ddysgu cyfannol a bod angen datblygu sgiliau ar y cyd a bod agweddau gwahanol yn datblygu gyda’i gilydd. Mae angen profiadau go iawn ar ddisgyblion i gydweithio, chwarae a chyfathrebu gydag eraill er mwyn datblygu yn gymdeithasol, sydd yn ffocws blaenllaw yn y cwricwlwm newydd.  
	Yn ogystal ar agweddau yma, mae Sam yn dangos diffyg dealltwriaeth o gyfathrebu ddi eiriau a nid yw’n hoffi gwneud cyswllt llygaid. Mae datblygiad iaith yn hollol bwysig ac yn agwedd allweddol yn y cwricwlwm. Mae datblygiad iaith yn rhan allweddol o ddatblygiad cymdeithasol ac emosiynol disgyblion er mwyn gallu cyfathrebu gydag eraill. Mae Lev Vygotsky yn credu bod datblygu llefaredd yn digwydd trwy ymarferion cyfathrebu a rhyngweithio gydag eraill. Er mwyn gwneud hyn y gellir gwneud defnydd effeithiol o oedolion neu ddisgyblion mwy gwybodus er mwyn ymarfer a chyflawni'r camau nesa yn natblygiad y plentyn.
Awgryma Ryder (2013) nifer o strategaethau effeithiol i gefnogi disgyblion gydag Anhwylder Sbectrwm Awtistig gan gynnwys sefydlu trefn, defnyddio adnoddau gweledol, rhoi digon o rybudd i ddisgyblion am newidiadau o flaen llaw a helpu disgyblion i ddeall agweddau penodol sefyllfaoedd gwahanol. Un ymyrraeth fydda’i mynd i’r afael ac anghenion Sam ydy ‘Storiâu Cymdeithasol’ (1991). Un elfen gadarnhaol iawn o gyflwyno ‘Storiâu Cymdeithasol’ i ddisgyblion ydy’r faith ei fod yn cwmpasu'r holl strategaethau sydd wedi cael ei adnabod fel ffyrdd effeithiol gan Ryder (2013). Bwriad y storiâu yma ydy datblygu sgiliau emosiynol, ymddygiad a chymdeithasol disgyblion am sefyllfaoedd neu ddigwyddiadau penodol maent yn ei gweld yn anodd. Mae Donaldson (2015) yn rhoi pwyslais arbennig yn ei argymhellion i Lywodraeth Cymru bod cefnogi dysgu cyfannol a chynnydd disgyblion yn gymdeithasol ac emosiynol yn hanfodol. Mae hyn yn cael ei gyflwyno yn benodol yn y maes dysgu a phrofiad ‘Iechyd a Lles’ sy’n canolbwyntio yn benodol ar anghenion a lles disgyblion.
	Gan fod cynllunio a chreu ‘Storiâu Cymdeithasol’ yn cynnig y cyfle i drafod teimladau a datblygu’r gallu i ddelio gyda sefyllfaoedd amrywiol mae disgyblion yn datblygu ei sgiliau gwybyddol. Honna Rymanwoiz (2015) bod ‘Storiâu Cymdeithasol’ yn datblygu meddwl, empathi, cyfathrebu clir a sgiliau llythrennedd. Mae'r rhain holl yn sgiliau a welwyd ar Fframwaith y Cyfnod Sylfaen (2015) o dan y ‘Maes Dysgu Datblygiad Personol a Chymdeithasol’ a ‘Lles ac Amrywiaeth Diwylliannol a Maes Dysgu Sgiliau Iaith, Llythrennedd a Chyfathrebu’. Mae empathi yn sgil allweddol a ddatblygwyd yn y proses o gwblhau’r ymyrraeth yma ac sydd yn mynd i wraidd ag agwedd o theori y meddwl a theori empathi y mae plant ar y sbectrwm awtistig yn gweld yn anodd.
	Yn ogystal ag agweddau lles a datblygiad emosiynol a chymdeithasol mae cyfle i ddatblygu sgiliau iaith a chyfathrebu sydd yn hynod ddefnyddiol gan fod agweddau o iaith yn heriol i Sam ac i bobl eraill ag awtistiaeth. Mae ‘Storiâu Cymdeithasol’ yn datblygu sgiliau darllen y plentyn trwy ailadrodd storiâu a datblygu sgiliau dysgu ar y cof. Mae cyfle hefyd i ddefnyddio patrymau brawddeg ailadroddus a fydd yn ddefnyddiol mewn agweddau gwahanol o waith ysgol a thu hwnt.
	Mae creu ‘Storiâu Cymdeithasol’ yn cynnig y cyfle i gysylltu dysgu ac adeiladu ar wybodaeth flaenorol gan ei fod yn adeiladu ar bob cam blaenorol. Mae’r broses yn golygu trafod, ysgrifennu, ychwanegu ac adrodd a gwneir yn y drefn yma unwaith i’r cam blaenorol cael ei gyflawni. Mae’r math yma o ddysgu yn cael ei gefnogi gan Bloom (1968) sydd o’r farn bod angen amser ar ddisgyblion i ddeall a chyflawni'r gam gyntaf cyn y gallant nhw symud ymlaen a llwyddo yn y cam nesaf. Bydd yn rhaid i ddisgyblion gallu trafod a mynegi ei deimladau cyn bod disgwyl iddyn nhw ysgrifennu amdanynt. Hefyd nid oes modd gweithredu cynllun i wella’r sefyllfa ar y cyd gyda disgyblion os nad yw’r problemau wedi cael ei adnabod cynt.
	Ond ar y llaw arall mae yna agweddau llai cadarnhaol wrth gyflwyno’r ymyrraeth. Dywed learnaba (2018) bod diffyg ymchwil wedi cael ei gynnal ar effeithiolrwydd y strategaeth. Nid yw’r strategaeth yn cael ei ddefnyddio ym mhob ysgol a gwelir hyn trwy’r diffyg dogfennau a welir ar wefan Estyn yn dadansoddi’r strategaeth yma. Er hyn rhaid cydnabod bod cyfeiriad at ‘Storiâu Cymdeithasol’ i weld gan Estyn wrth drafod lles disgyblion yn ystod y sefyllfa COVID-19. Dywed Estyn (2020) bod ‘Storiâu Cymdeithasol’ yn galluogi trosglwyddiadau esmwyth o’r cartref i’r ysgol wedi cyfnod clo. Mae’r cyfnod wedi bod yn heriol a diffyg trefn wedi bod yn ansefydlog i ddisgyblion. Mae’r ysgol wedi rhoi ar waith storiâu unigryw yn nol ei anghenion personol. Mae’r strategaeth yn caniatáu addasu ar gyfer anghenion penodol er mwyn cael yr effaith mwyaf cadarnhaol.
	Ychwanega learnaba (2018) bod ymchwil wedi arddangos bod y strategaeth yma ond yn effeithiol ar y cyd gydag ymyraethau eraill. Mae’r strategaeth yma yn ffocysu yn benodol ar sgiliau cymdeithasol a chyfathrebu ond yn rhoi ffocws llai ar sgiliau eraill gan gynnwys datblygiad creadigol neu gorfforol. Mae’r strategaeth yn un benodol iawn ar gyfer agweddau sydd yn cwmpasu lles, sgiliau cymdeithasol ac emosiynol. Mae Donaldson (2015) yn honni bod angen datblygiad holistaidd o fewn y cwricwlwm newydd i Gymru, felly os oes angen cymorth mewn agweddau arall ar ddisgyblion byddai angen ymyrraeth ychwanegol arnynt. Gan fod Sam wedi datblygu sgiliau corfforol a chreadigol da ond yn gweld datblygu sgiliau cymdeithasol ac emosiynol yn anodd mae’r strategaeth yn un effeithiol i gynorthwyo ei anghenion penodol.
I grynhoi:
Mae cefnogi cynnydd a datblygiad disgyblion yn mynd y tu hwnt i ddatblygiad corfforol ac addysgol yn unig. Wrth ddadansoddi a gwerthuso beirniadol, ceir ystyriaeth am bwysigrwydd pob agwedd o fywyd plentyn sy’n hanfodol i gynnal datblygiad cyfannol. Mae pwysigrwydd cynyddol yn y cwricwlwm newydd ar ddysgu holistaidd a chefnogi datblygiad y disgyblion ym mhob agwedd gan gynnwys datblygiad cymdeithasol ac emosiynol. Mae safbwyntiau amrywiol yn awgrymu bod llawer o ddylanwadau ar y plentyn a bod yr amgylchedd o gwmpas y plentyn yn chwarae rôl flaenllaw. Mae adnabod a bodloni anghenion amrywiol disgyblion gan gynnwys disgyblion sydd â diagnosis o awtistiaeth yn gyfrifoldeb ar addysgwyr proffesiynol. Mae adfyfyrio ar effeithiolrwydd ‘Storiâu Cymdeithasol’ yn cyflawni nifer o’r ‘Safonau Proffesiynol Addysgu ac Arweinyddiaeth’ (2019-2020). Yn ystod y broses datblygwyd techneg a’i addasu ar gyfer anghenion penodol Sam. Mae gwneud hyn yn cael effaith gadarnhaol ar ddatblygiad a chynnydd. Yn ogystal, mae rhoi ar waith ymyrraeth o’r fath yma yn sicrhau bod lles yn cael ystyried yn ganolog. Gwneir hyn oherwydd y dystiolaeth helaeth sydd yn awgrymu bod cefnogi lles disgyblion yn fudd yn y dosbarth. Hefyd mae ymyrraeth o’r fath wedi sicrhau cynnwys rhieni a gofalwyr yn y broses gan ei bod nhw chwarae rhan flaenllaw (gwelir rhan 2).




Rhan 2:
i) Proffil dysgu Sam
ii) Amlinelliad o ‘Storiâu Cymdeithasol’
iii) 	Cynllun o ddarpariaeth addysgol ehangach ar gyfer yr hanner tymor nesaf 
i): 
Mae Sam yn saith mlwydd oed ac yn ddisgybl ym mlwyddyn dau. Mae Sam yn ddisgybl annwyl sydd wedi derbyn diagnosis ar y sbectrwm Awtistig. Mae Sam yn hoff iawn o drenau ac mae e'n mynd gyda'i rhieni i weld trenau yn aml ac yn mwynhau dod i’r ysgol a lluniau. Fe wnaeth e fwynhau yn fawr creu model o drên yn yr ysgol gyda’i chynorthwywraig. Roedd y model yn fanwl iawn. Nid yw Sam yn mwynhau gweithio gyda disgyblion eraill ac yn hoffi treulio amser wrth ei hun. Amser chwarae nid yw’n fodlon caniatáu plant arall i chwarae ac yn aml yn amharod i rannu adnoddau. Mae Sam methu ymdopi gyda newidiadau yn y drefn reolaidd ac fel arfer yn dechrau crio. Pam fod athrawes y dosbarth ar CPA nid yw Sam yn ymdopi gyda’r newid. Yn ddiweddar mae Sam wedi gweld hi’n anodd ymdopi gyda’r newidiadau i drefn y dydd o achos rheolau COVID-19.
Ymatebion Sam a Miss Jones (athrawes dosbarth): Beth sy’n bwysig i mi?
· Trenau
· Mam, Dad a Sara (chwaer)
· Gweld Miss
Yr hyn mae pobl yn ei hoffi a’i edmygu amdanaf i?
-	Ddim yn siŵr
-	Gwrando ar reolau yn dda
(Nodiadau Miss Jones- Dealltwriaeth dda o Fathemateg. Gweithio yn galed iawn ar waith o ddiddordeb iddo.)




Yr hyn sy’n bwysig er mwyn i fi gyflawni yn yr ysgol:
-	Help Miss Davies (cynorthwywraig)
(Nodiadau Miss Jones- Sefydlu trefn a strwythur i’r diwrnod. Paratoi Sam ymhell ymlaen llaw. Rhoi gorchmynion clir a phenodol.



	
Datblygiad Meddwl/ Emosiynol/Ymddygiad:
-	Anhawster mynegi teimladau a deall teimladau pobl.
-	Methu ymdopi â newidiadau.
-	Meddyliwr gweledol, dda am ddatrys problemau.
-	Canolbwyntio yn dda ar bynciau o’i ddiddordeb.
-	Mae Sam weithiau yn gweld hi’n anodd gweld y gwahaniaeth rhwng ffantasi a realiti.
Datblygiad Iaith a chyfathrebu:
-	Diffyg dealltwriaeth o gyfathrebu di-eiriau. Ddim yn hoffi gwneud cyswllt llygad.
-	Mwynhau oedolyn yn darllen storiâu am drenau iddo fe. Gwrnado a chanolbwyntio yn dda.
Datblygiad Cymdeithasol:
-	Anawsterau o ran rhyngweithio a ffurfio perthynas gyda phlant eraill a gyda staff.
-	Ynysig iawn ac yn gweld hi’n anodd cychwyn unrhyw fath weithgarwch.
-	Sam yn cael hi’n anodd deall sut y gall penderfyniadau effeithio ar eraill.
-	Mwynhau gweithio ar ei ben ei hun.
-	Ymddwyn yn barchus tuag at oedolion a phlant eraill ar y cyfan, os yw’n hapus.
Datblygiad Corfforol:
· Anfodlon weithiau i wneud ymarfer corff os ydy e wedi anghofio bod gwers yn digwydd..
· Gwisgo ei hun yn dilyn gwersi ymarfer corff.
· Sgiliau eddychol bras wedi’u datblygu’n dda.
Datblygiad Mathemategol:
-	Deall nifer o gysyniadau Mathemategol gwahanol.
-	Gweld gweithgareddau mathemategol yn y ddarpariaeth barhaus yn fwy anodd achos fel arfer mae’r fathemateg wedi cael ei gynnwys mewn cyd-destun.
ii):
Cafodd ‘Storiâu Cymdeithasol’ ei greu gan Carol Gray (1991) a’i nod oedd cefnogi unigolion awtistig oedd yn dioddef gyda sgiliau emosiynol, ymddygiad a chymdeithasol. Mae ‘Storiâu Cymdeithasol’ yn fath o ysgrifennu disgrifiadol sydd yn amlinellu sefyllfa, digwyddiad neu weithgarwch gyda gwybodaeth fanwl am yr hyn a ddisgwylir o’r profiad. Mae’r broses o gynllunio'r storiâu yn cynnig cyfle i drafod yr heriau ac ysgrifennu camau gweithredu. Mae storiâu yn gallu cael ei ddarllen sawl tro ac yn gallu cael ei ailadrodd. Fyddwn ni’n defnyddio storiâu gyda Sam er mwyn ceisio helpu gyda’r sefyllfaoedd yma:
· newid i drefn,
· addasu,
· gofyn am gymorth,
· rhannu.
Dylid ysgrifennu storiâu gyda Sam. Mi fydd y sesiynau yn dechrau trwy gael sgwrs am y sefyllfa bresennol a’r problemau. Bydd y sesiynau fel arfer yn barau am 45 munud er mwyn cael ddigon o amser i drafod, ffurfio’r stori a’i adrodd. Bydd y sesiynau yn rhedeg unwaith yr wythnos am chwe wythnos. Mae’n ddefnyddiol bod y sesiynau yn cael ei rhedeg gan y gynorthwywraig sydd yn nabod Sam. Er hyn mae holl bwysig bob pob unigolyn sydd yn chwarae rôl flaenllaw yn fywyd Sam yn y broses er mwyn sicrhau'r canlyniadau gorau. Mae’r sesiynau yn hawdd yw rhedeg a chostau isel iawn.
Mae camau penodol yw ystyried:
Dewis Pwnc fel ffocws: Dyled dewis un pwnc ar gyfer pob stori fel bod y plentyn yn glir ar y ffocws. Mae’r ffocws yn un cyffredinol fel bod y stori yn gallu bod yn addas yn yr ystafell ddosbarth, ar y buarth neu adref.
Lluniau: Dylai’r stori cynnwys lluniau er mwyn i’r plentyn gallu gweld y broses. Mae hyn yn hynod bwysig i ddysgwyr gweledol.
Ateb y cwestiynau, ble, pryd, pwy, beth, sut a pham? : Gellir defnyddio'r rhain fel sylfaen i’r stori. 
Cynnwys unigolion gwahanol: Cynnwys unigolion gwahanol gan gynnwys rhieni, athrawon, disgyblion a’r teulu ehangach. 
Ysgrifennu brawddegau o farn bawb: Mae gwneud hyn yn helpu'r plentyn ystyried y sefyllfa o safbwynt arall a datblygu empathi.
Defnyddio brawddegau uniongyrchol: Mae’n bwysig ysgrifennu yn glir fel bod y camau yn hawdd i ddeall.
Defnyddio brawddegau yn cynnwys rhesymau: Cefnogi safbwyntiau gyda rhesymau pam er mwyn helpu atgyfnerthu’r neges.
Dylai hefyd ystyried hwyl, amser a lle wrth gyflwyno sesiynau gan fod hyn yn gallu effeithio ar y stori. A’r diwedd y sesiynau y gellir creu llyfryn o’r storiâu a fydd yn gallu cael ei defnyddio pan fod angen. Dylid defnyddio’r storiâu yn gyson yn y dosbarth pam bod yn berthnasol er mwyn cael effaith barhaus.
Yn ystod y cyfnod o chwe wythnos bydd monitro ac asesu parhaus yn cymryd lle. Bydd y monitro ac asesu yn digwydd gan y Miss Davies y gynorthwywraig trwy gynnal trafodaethau, sgyrsiau, asesiadau anffurfiol, arsylwi a chyfweld. A’r ddiwedd y sesiwn bydd y rhaglen boxall yn cael ei ddefnyddio. Mae hwn yn rhaglen sydd yn asesu datblygiad cymdeithasol, emosiynol ac ymddygiad unigolion. Defnyddiwyd y canlyniadau i gymharu â’r sefyllfa ar gychwyn y cynllun.
iii):
	Dyddiad:
	Ffocws /
amcanion:
	Cynllun:
	Monitro/Asesu: 
	Pwy sydd yn gyfrifol?

	1: 07/09/20
	Goblygiadau COVID-19.
1. Beth yw covid-19?

2. Sut mae bywyd wedi newid?
Erbyn diwedd y sesiwn bydd Sam yn gallu esbonio beth yw COVID-19 a sut mae bywyd wedi newid.
Cwestiynau allweddol:
1. Beth sydd angen i ni wneud i aros yn ddiogel?
2. Pam bod hyn yn bwysig?
	Dechrau: Trafodaeth am COVID-19 ac am deimladau. Sam i arwain y drafodaeth ond dyma rhai awgrymiadau: 
-germau drwg
- pwysigrwydd golchi dwylo
- rhaid aros adref weithiau 
Prif weithgarwch: Cydweithio a ffurfio stori.
Rhaid ateb y cwestiynau canlynol: (ble, pwy, pryd, beth, sut a pham)
Dyma agweddau pwysig i gynnwys:
· effeithio ein bywyd pob dydd 
· adref, yn yr ysgol ac yn gymuned
· camau diogelu
· esbonio pam fod yn rhaid dilyn y rheolau
Trafod rôl Mam, Dad, Sara ac athrawon yn yr ysgol.
Diweddglo: Adrodd y stori tair gwaith. Ychwanegu lluniau.
	Yn dilyn hyn cael trafodaeth gyda rhieni Sam am ei deimladau. 
Cynnal sgwrs ddwy funud gyda Sam cyn mynd allan i chwarae ar bore dydd Gwener  (11/10/2020) i  drafod ei deimladau.
Cynnal asesiad anffurfiol ynghylch lles Sam.
Ateb y cwestiynau canlynol: 
Sut mae ymddygiad Sam wedi newid?
Beth ydy teimladau Sam COVID-19?
Ydy Sam yn gallu ateb y cwestiynau allweddol? 
	Mi fydd cynorthwywraig Sam yn gyfrifol am gynnal y sesiwn. 

	2: 14/09/20
	Goblygiadau COVID-19 yn yr ysgol.
1. Beth yw’r rheolau newydd yn yr ysgol?

2. Sut mae trefn y dydd wedi newid yn yr ysgol?
Erbyn diwedd y sesiwn bydd Sam yn gallu esbonio’r trefn newydd.
Cwestiynau allweddol:
1. Pa reolau newydd mae angen i ni ddilyn?
2. Pam bod ni’n dilyn y rheolau?
	Dechrau: Trafodaeth am y newid sydd wedi digwydd ers dechrau’r tymor. Cynnal sgwrs am deimladau Sam. 
Elfennau allweddol:
· gorfod cyrraedd yr ysgol 10 munud yn cgnnar a dod trwy ddrws gwahanol 
· golchi dwylo wrth gyrraedd y dosbarth ac wrth adael y dosbarth 
· cael cinio yn y dosbarth ac am amser gwahanol
Prif weithgarwch: Ffurfio stori am drefn y dydd: ( ble, pwy, pryd, beth sut a pham) Agweddau/brawddegau pwysig i’w gynnwys
· Rydw i yn cyrraedd yr ysgol am 8:40 y.b..
· Rydw i yn mynd trwy ddrws gwahanol.
· Mae’n bwysig golchi dwylo.
· Rydyn ni’n cael cinio fel ‘Dosbarth Teifi’ achos bod ni methu gweld pobl eraill.
· Rydw i’n gwneud popeth rydw i’n gallu i edrych ar ôl fy hun a phobl eraill. 
Trafod rôl pob unigolyn yn yr ysgol: athrawon, disgyblion, staff cinio a’r glanhawyr.
Diweddglo: Ailadrodd y stori. Ychwanegu lluniau.
	Defnyddio’r stori gymdeithasol ar agweddau gwahanol os ydy Sam yn dechrau teimlo wedi llethu. Monitro ei ymateb a sylwi ar ei ymddygiad.
Defnyddio’r stori gymdeithasol er mwyn esbonio ac atgoffa Sam o’r camau angenreidiol.
Arsylwi ar ei ymateb:
Ydy hwyl Sam yn newid wedi derbyn y stori gymdeithasol?
Ydy’r stori gymdeithasol yn llwytho i gael Sam i ddilyn y rheolau sydd ei angen?
A oes angen addasu’r stori mewn unrhyw ffordd?

	Y gynorthwywraig a fydd yn gyfrifol am y sesiwn. Cael adborth yr athrawes dosbarth am yr elfennau pwysig mae hi’n teimlo sydd angen i gynnwys. Cynnal trafodaeth cyn y seisiwn gyda staff cinio er mwyn cael ei barn am unrhyw elfennau o’r awr ginio sydd yn hanfodol er mwyn sicrhau diwrnod hapus. 

	3: 21/09/20
	Athrawes ac ystafell ddosbarth newydd. 
1. Sut mae Miss yn fy helpu?
2. Beth yw cynllun y dosbarth newydd?
Erbyn diwedd y sesiwn bydd Sam yn gallu mynegi ei deimladau am dderbyn athrawes ac ystafell ddosbarth newydd.
Cwestiynau allweddol: 
1. Sut mae Miss yn helpu?
2. Ble rydw i’n mynd os ydw i’n drist?
3. Beth ydw i yn hoffi am y dosbarth?
	Dechrau: Cynnal trafodaeth am dderbyn athrawes newydd. Syniadau trafod:
Sut mae Miss Jones yn gallu fy helpu?
Pa weithgareddau yn y dosbarth rydw i wedi mwynhau? (e.e. gwaith themâu ar drenau)
Trafod y dosbarth newydd. Pa ardaloedd o’r dosbarth rydw i’n hoffi?
Prif weithgarwch: Ffurfio stori gan ateb y cwestiynau canlynol:( ble, pwy, pryd, beth sut a pham)
Trafodaeth am sut orau i gefnogi Sam.
Diweddglo: Adrodd y stori gymdeithasol. Ychwanegu lluniau.
	Ailadrodd y stori gymdeithasol er mwyn atgyfnerthu neges y stori pam fod angen 
Arsylwi ymddygiad Sam yn y dosbarth, a sylwi ar ei ymddygiad wrth iddo symud o gwmpas y dosbarth.

	Cynorthwywraig yn arwain y sesiwn. 
Athrawes ddosbarth yn mynychu’r sesiwn er mwyn tawelu meddwl Sam am gael athrawes newydd a dosbarth gwahanol.

	4: 28/11/20
	Gofyn am gymorth gyda gwaith.
1. Beth ydw i fod i neud os ydw i yn teimlo wedi fy llethu?
2. Sut ydw i’n gofyn am gymorth?
Erbyn diwedd y sesiwn bydd Sam yn gwybod i ofyn am gymorth pam bod angen a sut i ofyn am gymorth.

	Dechrau: Trafod sut mae Sam yn teimlo os na ydy e’n deall y dasg. 
Trafod beth allwn ni neud am hyn.
Gofyn cyfres o gwestiynau:
Sut ydyn ni’n gofyn am gymorth?
Sut mae Miss yn gallu fy helpu?
Prif weithgarwch: Ffurfio stori.
Y prif nod: Beth ydw i’n gwneud os ydw i wedi llethu gan dasg? 
Ateb y cwestiynau: ( ble, pwy, pryd, beth sut a pham)
· Gofyn am gymorth
· Dangos fy mod angen help trwy roi fy llaw lan neu mynd i fy nghornel tawel
Diweddglo: Ailadrodd y stori.
Ychwanegu lluniau.
	Arsylwi ymatebion Sam i dasgau nôl yn y dosbarth. 
Cynnal cyfweliad gyda’r athrawes dosbarth am ymateb Sam i dasgau. 
	Y sesiwn yn cael ei rhedeg gan y gynorthwywraig
Mi fydd yr athrawes ddosbarth yn mynychu’r sesiwn er mwyn uwcholeuo sut mae Miss yn gallu helpu.

	5: 05/10/20
	Rhannu adnoddau gyda eraill.
1. Pam bod angen rhannu teganau?
2. Sut mae disgyblion eraill yn teimlo, os ydw i ddim yn rhannu?
Erbyn diwedd y sesiwn bydd Sam yn dysgu am y pwysigrwydd o rhannu adnoddau.
	Dechrau: Trafodaeth am adnoddau’r ysgol a’u bod nhw’n perthyn i bawb. Disgrifio teimladau pobl eraill. Cael rhai o ddisgyblion y dosbarth i ymuno yn y sesiwn i rhannu eu teimladau.
Prif weithgarwch: Ffurfio stori gymdeithasol yn trafod sefyllfa lle byddai angen rhannu adnoddau. Ateb y cwestiynau: ( ble, pwy, pryd, beth sut a pham)
Prif nodweddion:
· angen rhannu adnoddau
· adnoddau yn eiddo i bawb yn yr ysgol
· mae peidio rhannu adnoddau yn gwneud eraill yn drist.
· gwneud i eraill deimlo yn hapus wrth rhannu pethau
Diweddglo: Ymarfer y stori gymdeithasol. Ail adrodd y stori er mwyn ymarfer ac atgyfnerthu y neges. 
	Arsylwi ymddygiad ac ymateb yn yr ardaloedd parhaus ac amser chwarae. 
Cynnal sgwrs gyda’r disgyblion a chael trafodaeth gyffredinol am rhannu adnoddau. Sylwi ar ymatebion ac ymddygiad Sam.
	Rhai o ddisgyblion y dosbarth yn gallu ymuno yn y sesiynau yma er mwyn ychwanegu eu barn nhw am rhannu adnoddau.
Y sesiwn yn cael ei rhedeg gan y gynorthwywraig.

	6:12/10/20
	Pam fod Miss yn absennol.
1. Sut ydw i’n teimlo pam bod Miss yn absennol?
2. Beth sydd yn digwydd pam fod Miss ddim yma?
Erbyn diwedd y sesiwn bydd Sam wedi trafod ei deimladau am absenoldeb Miss a beth yw’r trefniadau.
	Dechrau: Trafod teimladau am y newid yn y drefn arferol. Pam bod y newid yma yn digwydd? Beth sydd yn digwydd yn lle’r arfer? 
Prif weithgarwch: Creu stori  yn esbonio’r drefn a’r prynhawn dydd Gwener.   (ble, pwy, pryd, beth sut a pham)
Prif nodweddion:
· Miss Jones yn atgoffa a paratoi Sam ar gyfer sesiwn 
· dod i’r dosbarth fel arfer
· gwneud gweithgareddau celf a chreadigol. 
· Miss Davies yn dal i fod yn y sesiynau.
Diweddglo: Adrodd y stori gymdeithasol ac yn ei ailadrodd. Ychwanegu lluniau.
	Arsylwi sut mae ymddygiad yn newid dros gyfnod o amser. Ydy ymateb Sam yn fwy cadarnhaol yn ystod sesiynau CPA?
Gwobrwyo ymddygiad da os ydy Sam yn ymateb yn dda.

	Cynorthwywraig yn rhedeg y sesiwn. Cynnwys Mrs Howells sydd yn dysgu’r dosbarth ar brynhawn dydd Gwener.



Cwricwlwm newydd i Gymru 2022: Iechyd a Lles (Llywodraeth Cymru, 2019)
· Datblygu gallu dysgwyr i wynebu heriau a chyfleoedd
· Lles emosiynol a chymdeithasol
· Bydd yn cefnogi dysgwyr i ddeall a gwerthfawrogi sut mae gwahanol elfennau iechyd a lles yn gysylltiedig 
· Wrth ddatblygu cymhelliant, gwydnwch ac empathi’r dysgwyr 
· Feithrin eu gallu i ddangos parch, gwethfawrogi tegwch gwrando ar eraill a gwerthuso
· Mynegi syniadau ac emosiynau

Nifer o eiriau: 5,382

